Man vermoor glo vriendin voor hy selfmoord pleeg - Maroela Media
'n Man het glo sy vriendin vermoor en haar ma verskeie kere met 'n mes gesteek voor hy na bewering selfmoord gepleeg het.
Lt.kol. Moatshe Ngoepe, woordvoerder van die polisie, het gesê die polisie in Seshego, Polokwane, ondersoek sake van moord en poging tot moord en het 'n geregtelike doodsondersoek begin.
"Die 41-jarige man is omstreeks 21:30 Saterdag na sy vriendin se ouerhuis. Hy het glo die deur afgebreek voor hy sy vriendin met 'n mes doodgesteek het. Hy het ook hierna sy vriendin se ma met die mes aangeval voor hy van die toneel gevlug het."
Volgens Ngoepe is die 30-jarige vrou se liggaam in 'n plas bloed aangetref in haar slaapkamer. Die ma is na 'n hospitaal gehaas vir behandeling. "Die polisie het onmiddellik na die verdagte begin soek. Sy lyk is Sondagoggend vroeg gevind waar dit in 'n huis naby die toneel gehang het.
Ngoepe het gesê die polisie se ondersoek sal ook bepaal of die man homself gehang het en of hy vermoor is.
Die polisie ondersoek sake van moord en poging tot moord. Wat 'n belaglike mors van tyd en geld. Wie gaan vervolg word as die skuldige dan ook dood is? Sy dood word skynbaar nou ook ondersoek, maar gemartelde en vermoorde boere se dood word nooit behoorlik ondersoek nie. Wat 'n skandelike gebrek aan prioriteit openbaar die polisie nie! Die SAPD is deesdae 'n grap, net soos die ANC regering. Mense, die buiteland lag vir ons. Soms is ek skaam om te erken ek is 'n Suid-Afrikaner.